উ লেই
উ লেই (চীনা: 武磊, ইংরেজি: Wu Lei; জন্ম: ১৯ নভেম্বর ১৯৯১) হলেন একজন চীনা পেশাদার ফুটবল খেলোয়াড়। তিনি বর্তমানে চীনা ক্লাব সাংহাই পোর্ট এবং চীন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। ২০০৭ সালে, উ চীন অনূর্ধ্ব-১৭ দলের হয়ে চীনের বয়সভিত্তিক পর্যায়ে অভিষেক করেছিলেন। প্রায় তিন বছর যাবত চীনের বয়সভিত্তিক দলের হয়ে খেলার পর, তিনি ২০১০ সালে চীনের হয়ে আন্তর্জাতিক পর্যায়ে অভিষেক করেছেন; চীনের জার্সি গায়ে তিনি এপর্যন্ত ৯৩ ম্যাচে ৩২টি গোল করেছেন।